OSCAR WILDE, SRETNI KRALJEVIĆ ( Sretni princ )

Na kraju ćeš upoznati novi književni pojam:

moderna ( suvremena ) bajka

Vrsta djela:

suvremena bajka = radnja je nestvarna, no smještena je u suvremeno doba i priča o problemima modernog društva. Likovi mogu biti i životinje, biljke ili stvari, ali se ne javljaju likovi iz klasične bajke ( patuljci, vile, čarobnjaci)

**BAJKA**- književno djelo u kojem je osnovni element čudesno ( fantastično). Radnju često zapliću čudesni predmetii čarobne sile, likovi su vile, patuljci, zmajevi…Dobro na kraju uvijek pobjeđuje zlo

**MODERNA (suvremena ) BAJKA-** kraće prozno djelo. Obrađuje teme iz suvremenog života čovjeka. Glavni likovi su u potrazi za životnim smislom i progovaraju o sredini u kojoj žive.

Tema:

Ovo je priča o ljubavi, požrtvovnosti i sućuti prema ljudskoj bijedi, a istovremeno je i kritika ljudske bešćutnosti i bezobzirnosti.

Mjesto i vrijeme:

Radnja se zbiva u jednom gradu u vrijeme prijelaza jeseni u zimu.

Vrijeme i mjesto nisu jasnije određeni i time svjedoče da je ljudsko društvo uvijek isto, iako je djelo napisano prije više od sto godina.

Likovi:

Princ i lastavić- predstavljaju sućutnu stranu društva, žele pomoći nemoćnima i usrećiti ih

Predstavnici vlasti- ne žele vidjeti ono loše što se događa, vide samo sebe i svoj cilj ( da ispune svoje potrebe)

Pisac je u likovima suprotstavio načelo sebičnosti i nesebičnosti. Na kraju je Bog pomogne i nagradi glavne junake pa tako pobijedi dobro.

Pozdravlja vas nastavnica Anela

**ZADATAK**

**Imate zadatak napisati portret Sretnog kraljevića.**

**U svom radu trebate:**

* **upotrijebiti sve dosad naučene glagolske oblike bar dva puta,**
* **trebate svaki glagolski oblik označiti i imenovati.**

**Pripazite!- pišete portret i koristite glagolske oblike.**

Upotrijebite stečeno znanje o glagolima, a koristite i plan portreta, pa onda i samo portretiranje lika riječima. Opišite unutarnje i vanjske osobine Sretnog kraljevića ( princa).

Ugodan rad!